**รายการตรวจสอบตามประกาศมหาวิทยาลัยนเรศวร (ด้านวิจัย)**

**ประกาศมหาวิทยาลัยนเรศวร เรื่อง หลักเกณฑ์ คุณสมบัติการขอรับรางวัลผลงานวิจัยที่ได้รับการจดทะเบียนสิทธิบัตรหรืออนุสิทธิบัตร ประกาศ ณ วันที่ ๗ ตุลาคม ๒๕๖๒**

**คณะ.....................................**

| **ประกาศมหาวิทยาลัย** | **ความสอดคล้อง****(🗸)(🗴) = โปรดระบุ** | **ประกาศคณะ/วิทยาลัย** |
| --- | --- | --- |
| **ข้อ ๑ ประกาศนี้เรียกว่า** “ประกาศมหาวิทยาลัยนเรศวร เรื่อง หลักเกณฑ์ คุณสมบัติการขอรับรางวัลผลงานวิจัยที่ได้รับการจดทะเบียนสิทธิบัตรหรืออนุสิทธิบัตร” |  |  |
| **ข้อ ๒ ประกาศนี้มีผลบังคับตั้งแต่**วันที่ ๑ ตุลาคม ๒๕๖๒ เป็นต้นไป |  |  |
| **ข้อ ๓ ให้ยกเลิกประกาศมหาวิทยาลัยนเรศวร เรื่อง** หลักเกณฑ์การขอรับเงินอุดหนุนการวิจัย เพื่อรับรางวัลผลงานวิจัยที่ได้รับการจดทะเบียนสิทธิบัตรหรืออนุสิทธิบัตร ฉบับลงวันที่ ๕ กุมภาพันธ์ ๒๕๖๑ |  |  |
| **ข้อ ๔ ในประกาศนี้**“มหาวิทยาลัย” หมายความว่า มหาวิทยาลัยนเรศวร“คณะกรรมการ” หมายความว่า คณะกรรมการพิจารณาและกลั่นกรองคุณภาพ ประสิทธิผลการเผยแพร่ผลงานวิจัย“บุคลากร” หมายความว่า ข้าราชการ หรือ พนักงานสายวิชาการของมหาวิทยาลัย ซึ่งมีหน้าที่สอนและวิจัย“ทรัพย์สินทางปัญญา” หมายความว่า ผลงานอันเกิดจากการประดิษฐ์ คิดค้น หรือสร้างสรรค์ของนิสิต บุคลากรของมหาวิทยาลัย“การจดทะเบียนทรัพย์สินทางปัญญา” หมายความว่า การยื่นคำขอรับจดทะเบียนทรัพย์สินทางปัญญา ประเภทสิทธิบัตร และได้รับหนังสือสำคัญการจดทะเบียนจากสำนักสิทธิบัตรกรมทรัพย์สินทางปัญญา กระทรวงพาณิชย์” “สิทธิบัตรการประดิษฐ์” หมายความว่า หนังสือสำคัญที่รัฐออกให้เพื่อคุ้มครองการประดิษฐ์ จากความคิดสร้างสรรค์เกี่ยวกับ ลักษณะ องค์ประกอบ โครงสร้างหรือกลไกของผลิตภัณฑ์ รวมทั้งกรรมวิธีในการผลิต การรักษา หรือการปรับปรุง คุณภาพของผลิตภัณฑ์ให้ดีขึ้น หรือทำให้เกิดผลิตภัณฑ์ใหม่ที่แตกต่างไปจากเดิม ตามกฎหมายว่าด้วยสิทธิบัตร“สิทธิบัตรการออกแบบผลิตภัณฑ์” หมายความว่า หนังสือสำคัญที่รัฐออกให้เพื่อคุ้มครองการออกแบบผลิตภัณฑ์ เกี่ยวกับรูปร่างภายนอกของแบบผลิตภัณฑ์ หรือองค์ประกอบลวดลายหรือสีของผลิตภัณฑ์ที่แตกต่างไปจากเดิม ตามกฎหมายว่าด้วยสิทธิบัตร“อนุสิทธิบัตร” หมายความว่า หนังสือสำคัญที่รัฐออกให้เพื่อคุ้มครองการประดิษฐ์ เช่นเดียวกับสิทธิบัตรการประดิษฐ์ แต่เป็นความคิดสร้างสรรค์ที่มีระดับการพัฒนาเทคโนโลยีไม่สูงมาก หรือเป็นการประดิษฐ์คิดค้นเพียงเล็กน้อย และมีประโยชน์ใช้สอยมากขึ้น ตามกฎหมายว่าด้วยสิทธิบัตร |  |  |
| **ข้อ ๔ คุณสมบัติผู้ขอรับรางวัล**ต้องเป็นบุคลากรของมหาวิทยาลัยนเรศวร หรือนิสิตทุกระดับชั้นของมหาวิทยาลัย |  |  |
| **ข้อ ๕ คุณสมบัติผู้ขอรับรางวัล**(๑) ผู้ขอรับรางวัลต้องเป็นบุคลากรของมหาวิทยาลัย ขณะที่ยื่นคำขอจดทะเบียนทรัพย์สินทางปัญญา จนถึงวันที่ได้รับการจดทะเบียนทรัพย์สินทางปัญญา(๒) ผู้ขอรับรางวัลต้องเป็นผู้ประดิษฐ์ หรือผู้ออกแบบผลิตภัณฑ์ ที่มีชื่อเป็นลำดับแรก (First Inventor) ในผลงานที่ขอรับรางวัลการจดทะเบียนทรัพย์สินทางปัญญา กรณีผู้ประดิษฐ์ หรือผู้ออกแบบผลิตภัณฑ์ ที่มีชื่อเป็นลำดับแรก ไม่ประสงค์ขอรับรางวัล ผู้ประดิษฐ์ หรือผู้ออกแบบผลิตภัณฑ์ร่วมในลำดับถัดไป สามารถเสนอขอรับการสนับสนุนรางวัลได้ โดยความยินยอมจากผู้ประดิษฐ์หรือผู้ออกแบบผลิตภัณฑ์ทุกคน กรณีผู้ขอรับรางวัลเป็นผู้ประดิษฐ์ หรือผู้ออกแบบผลิตภัณฑ์ ร่วมกับหน่วยงานอื่น ผู้ขอรับรางวัลจะสามารถเสนอขอรับการสนับสนุนรางวัลได้ ต่อเมื่อได้รับความยินยอมจากผู้ประดิษฐ์หรือผู้ออกแบบผลิตภัณฑ์ทุกคน |  |  |
| **ข้อ ๖ ลักษณะของทรัพย์สินทางปัญญาที่ขอรับเงินรางวัล**(๑) เป็นผลงานที่ได้รับการจดทะเบียนทรัพย์สินทางปัญญาเรียบร้อยแล้ว ในระยะเวลาไม่เกิน ๒ ปี นับจากวันที่ได้รับการจดทะเบียนทรัพย์สินทางปัญญา จนถึงวันที่กองการวิจัยและนวัตกรรมได้รับเอกสารการขอรับเงินรางวัล(๒) ผลงานที่ได้รับการจดทะเบียนทรัพย์สินทางปัญญา ต้องมีชื่อมหาวิทยาลัยนเรศวรเป็นผู้ทรงสิทธิ หรือผู้ทรงสิทธิร่วม(๓) ผลงานวิจัย ๑ เรื่อง สามารถยื่นขอรับรางวัลการจดทะเบียนทรัพย์สินทางปัญญาได้ไม่จำกัดผลงาน(๔) ผลงานที่เคยเข้ารับการพิจารณาขอรับเงินรางวัลจากมหาวิทยาลัยแล้ว ไม่สามารถนำมายื่นขอรับรางวัลจากมหาวิทยาลัยได้อีก แม้ผลงานนั้นยังอยู่ในระยะเวลาไม่เกิน ๒ ปี นับจากวันที่ได้รับการจดทะเบียนทรัพย์สินทางปัญญา |  |  |
| **ข้อ ๗ อัตราเงินรางวัล**(๑) การจดทะเบียนสิทธิบัตรการประดิษฐ์ ผลงานละ ๑๐,๐๐๐ บาท(๒) การจดทะเบียนสิทธิบัตรการออกแบบผลิตภัณฑ์ ผลงานละ ๒,๕๐๐ บาท(๓) การจดทะเบียนอนุสิทธิบัตร ผลงานละ ๓,๐๐๐ บาท |  |  |
| **ข้อ ๘ ให้มหาวิทยาลัยแต่งตั้งคณะกรรมการชุดหนึ่ง** เรียกว่า “คณะกรรมการพิจารณาและกลั่นกรองคุณภาพ ประสิทธิผลด้านการเผยแพร่ผลงานวิจัย” ประกอบด้วยรองอธิการบดีที่อธิการบดีมอบหมายเป็นประธานกรรมการ รองอธิการบดีหรือผู้ช่วยอธิการบดีที่รับผิดชอบด้านการิจัยเป็นรองประธานกรรมการ ตัวแทนผู้ทรงคุณวุฒิตามกลุ่มสาขาวิชา สาขาวิชาละ ๑ ท่านเป็นกรรมการ ประธานคณะกรรมการกำหนดนโยบายและประเมินติดตามผลการวิจัยและนวัตกรรมเป็นกรรมการ ผู้อำนวยการการวิจัยและนวัตกรรมเป็นเลขานุการ และหัวหน้างาน /เจ้าหน้าที่ผู้รับผิดชอบงานเป็นผู้ช่วยเลขานุการ  คณะกรรมการตามวรรคหนึ่ง ทำหน้าที่พิจารณาและกลั่นกรองการขอรับเงินอุดหนุนการวิจัย เพื่อรับรางวัลผลงานวิจัยที่ได้รับการจดทะเบียนทรัพย์สินทางปัญญา |  |  |
| **ข้อ ๙ หลักเกณฑ์การพิจารณา**(๑) การจดทะเบียนทรัพย์สินทางปัญญา จะพิจารณาผลงานที่ได้รับการจดทะเบียนสิทธิบัตรการประดิษฐ์ก่อน แล้วจึงพิจารณาผลงานที่ได้รับการจดทะเบียนอนุสิทธิบัตร และผลงานที่ได้รับการจดทะเบียนสิทธิบัตรการออกแบบผลิตภัณฑ์ตามลำดับ(๒) การเป็นผู้ทรงสิทธิของการจดทะเบียนทรัพย์สินทางปัญญาจะพิจารณาผลงานทรัพย์สินทางปัญญาที่มหาวิทยาลัยนเรศวรเป็นทรงสิทธิแต่เพียงผู้เดียวก่อน แล้วจึงพิจารณาผลงานทรัพย์สินทางปัญญาที่หาวิทยาลัยเป็นผู้ทรงสิทธิร่วม |  |  |
| **ข้อ ๑๐ แนวปฏิบัติในการขอรับรางวัล** (๑) ให้ผู้ขอรับเงินรางวัล กรอกข้อมูลในระบบบริหารโครงการวิจัย และพิมพ์แบบฟอร์มจากระบบ พร้อมแนบเอกสารที่เกี่ยวข้องให้ครบถ้วน โดยส่งผ่านคณะ วิทยาลัยหรือหน่วยงานต้นสังกัดไปยังกองการวิจัยและนวัตกรรม (ก) สำเนาหนังสือสำคัญการจดทะเบียนสิทธิบัตรการประดิษฐ์ หรืออนุสิทธิบัตร หรือสิทธิบัตรการออกแบบผลิตภัณฑ์ (ข) รายละเอียดการประดิษฐ์หรือคำพรรณาแบบผลิตภัณฑ์ (ค) หนังสือรับรองสัดส่วนการประดิษฐ์หรือสร้างสรรค์ชิ้นงาน ลงนามโดยผู้ประดิษฐ์หรือผู้สร้างสรรค์ผลงานทุกคน (๒) กองการวิจัยและนวัตกรรมรวบรวมรายการขอรับเงินรางวัลการจดทะเบียนทรัพย์สินทางปัญญาที่ส่งมายังกองการวิจัยและนวัตกรรม ในระยะ ๑ ปีงบประมาณ และนำเข้าที่ประชุมคณะกรรมการเพื่อพิจารณาอนุมัติ ทั้งนี้ ให้กองการวิจัยและนวัตกรรมจัดทำปฏิทินการยื่นขอรับรางวัลในแต่ละปีงบประมาณ เพื่อให้คณะ วิทยาลัย หรือหน่วยงานต้นสังกัดทราบ |  |  |
| **ข้อ ๑๑ มหาวิทยาลัยขอสงวนสิทธิการพิจารณาอนุมัติทุน**ตามกรอบงบประมาณที่มหาวิทยาลัยได้จัดสรรให้ในปีงบประมาณนั้นๆ |  |  |
| **ข้อ ๑๒** **นอกเหนือจากที่กำหนดไว้ในประกาศนี้** ให้คณะ วิทยาลัย หรือหน่วยงานต้นสังกัดพิจารณาให้ทุนสนับสนุนได้ตามความเหมาะสม โดยให้จัดทำเป็นประกาศมหาวิทยาลัยของคณะ วิทยาลัย หรือหน่วยงานต้นสังกัดข้อ ๑๓ กรณีคณะ วิทยาลัย หรือหน่วยงานต้นสังกัดไม่มีประกาศสนับสนุนการขอรับเงินรางวัลผลงานวิจัยที่ได้รับการจดทะเบียนทรัพย์สินทางปัญญา ให้คณะกรรมการประจำคณะ วิทยาลัย หรือหน่วยงานต้นสังกัดพิจารณาการสนับสนุนทุนให้กับผู้ขอรับรางวัลที่ไม่ผ่านการอนุมัติเงินรางวัลจากมหาวิทยาลัยในรอบปีงบประมาณนั้น และขออนุมัติเบิกจ่ายเงินรางวัลโดยอนุโลมมายังกองการวิจัยและนวัตกรรม โดยเงินรางวัลต้องไม่เกินอัตราข้อ ๗ ในประกาศมหาวิทยาลัยฉบับนี้ ทั้งนี้ ขึ้นอยู่กับงบประมาณของคณะ วิทยาลัย หรือหน่วยงานต้นสังกัด |  |  |
| **ข้อ ๑๔** ให้อธิการบดีเป็นผู้รักษาการตามประกาศนี้ กรณีมีปัญหาจากการปฏิบัติตามประกาศนี้ ให้อธิการบดีเป็นผู้วินิจฉัย และคำวินิจฉัยนี้ให้ถือเป็นที่สุด |  |  |

ลงชื่อ ......................................... ลงชื่อ ......................................

ผู้ตรวจสอบข้อมูลคณะ/วิทยาลัย........................................... ผู้ตรวจสอบข้อมูลกองการวิจัยและนวัตกรรม

วันที่........................................... วันที่...........................................